Document ID: 32005D0151

TARYBOS SPRENDIMAS
2005 m. sausio 18 d.
dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto narių skyrimo
(2005/151/EB, Euratomas)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Europos atominės energijos bendrijos steigimo sutartį,
atsižvelgdama į Protokolą dėl Teisingumo Teismo statuto, iš dalies pakeistą 2004 m. lapkričio 2 d. Tarybos sprendimu 2004/752/EB, Euratomas, įsteigiančiu Europos Sąjungos tarnautojų teismą (1), ypač į jo I priedo 3 straipsnio 3 dalį,
atsižvelgdama į 2005 m. sausio 18 d. Tarybos sprendimą 2005/49/EB, Euratomas dėl Protokolo dėl Teisingumo Teismo statuto (2) I priedo 3 straipsnio 3 dalyje numatyto komiteto veiklos taisyklių, ypač į jo priedo 3 punktą,
atsižvelgdama į 2004 m. gruodžio 2 d. Teisingumo Teismo pirmininko rekomendaciją,
kadangi:
(1)
Pagal Protokolo dėl Teisingumo Teismo statuto I priedo 3 straipsnio 3 dalį numatoma įkurti komitetą, kurį sudaro septyni asmenys, parenkami iš buvusių Teisingumo Teismo bei Pirmosios instancijos teismo narių ir pripažintos kompetencijos teisininkų. Pagal šią dalį Taryba, remdamasi Teisingumo teismo pirmininko rekomendacija, kvalifikuota balsų dauguma skiria komiteto narius.
(2)
Tarybos sprendimo 2005/49/EB, Euratomas priedo 3 punkte taip pat numatyta, kad Taryba skiria minėto komiteto pirmininką.
(3)
Reikėtų įgyvendinti šias nuostatas,
NUSPRENDĖ:
1 straipsnis
Šie asmenys skiriami Protokolo dėl Teisingumo Teismo statuto I priedo 3 straipsnio 3 dalyje numatyto komiteto nariais ketverių metų laikotarpiui nuo 2004 m. lapkričio 10 d.:
Leif SEVÓN, pirmininkas
Christopher BELLAMY
Yves GALMOT
Peter GRILC
Gabriele KUCSKO-STADLMAYER
Giuseppe TESAURO
Miroslaw WYRZYKOWSKI
2 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje, 2005 m. sausio 18 d.

Labels: 9
11
15